Päev polnud meie jaoks aga veel lõppenud. Ühel hetkel teatas Obaid, et meile tuleb külla kohaliku opositsiooni üks juhtfiguure Ata ur Rehman. Tegemist on nö islami fundamentalistidega, keda lääs kujutab kui elavaid saatanaid. Selle  asemel astus tuppa parajalt priske, lõbusa olemisega habemik tüüp, turban peas. Ingliskeelt ta väga hästi ei rääkinud, kuid Obaid tõlkis küsimused-vastused meie vahel. Aga ka selle vestluse peateesid võtan ma kokku hiljem.